
DR 31.10.2016                                                                                                                                                   21               

 

Saya menyeru agar setiap kerenah birokrasi atau red tape yang membelenggu 
para pelabur dan pemain industri juga dikaji semula agar Malaysia lebih kompetitif dalam 
usaha menggamit pelabur asing untuk membuka perusahaan berteknologi tinggi di dalam 
negara. Kadar tukaran asing yang menyaksikan ringgit lemah berbanding Dolar Amerika 
wajar dilihat secara positif untuk dijadikan kelebihan menarik FDI dan membawa produk kita 
ke luar negara.  

Tuan Yang di-Pertua, pada tahun 1971, Dasar Ekonomi Baru telah berjaya 
mengeluarkan bumiputera dari kemiskinan iaitu sebanyak 60 peratus kepada 2.2 peratus 
sekarang. Pada tahun 2013 pula, Perdana Menteri telah melancarkan Agenda 
Pemerkasaan Ekonomi Bumiputera dan agenda tersebut berpaksikan kepada lima teras 
utama. Di antara teras yang menarik perhatian saya ialah memperhebatkan keusahawanan 
dan perniagaan bumiputera.  

Apa yang membanggakan saya ialah kerajaan bukan hanya merancang semata-
mata perkara tersebut tetapi pihak kerajaan telah melaksanakan rancangan tersebut 
dengan cemerlang. Ini telah dizahirkan melalui Bajet 2017 yang dibentangkan pada tempoh 
hari terdapat banyak peruntukan yang diberikan bagi memperkasakan ekonomi bumiputera. 
Rujuklah balik buku tebal yang diberikan kepada kita semua. Kerajaan telah 
memperuntukkan sebanyak RM100 juta bagi meningkatkan peluang dan kapasiti 
perniagaan bumiputera melalui SME Bank.  

Selain itu, kerajaan juga telah menyediakan beberapa skim di dalam membantu 
usahawan bumiputera untuk terus berada di ekonomi yang kukuh. Antaranya adalah 
peruntukan kepada usahawan sebanyak RM100 juta di bawah kelolaan Amanah Ikhtiar 
Malaysia (AIM). Selain itu, kerajaan juga telah menyediakan RM300 juta bagi membantu 
usahawan kecil TEKUN termasuk skim baru TEMANITA. Bagi program keusahawanan 
MARA pula, kerajaan telah menyediakan RM120 juta bagi menjalankan program tersebut 
yang memfokuskan industri halal, usahawan belia dan latihan. Menarik untuk saya 
tekankan di sini, industri halal amat mempunyai permintaan yang tinggi bukan sahaja dalam 
negara tetapi juga di negara-negara luar bagi memenuhi pasaran di negara mereka.  

Bagi melaksanakan agenda ini, kerajaan juga telah menyediakan tabung eksport 
yang diterajui oleh TERAJU sebanyak RM100 juta bagi menggalakkan aktiviti eksport dan 
golongan bumiputera ini. Melalui peruntukan-peruntukan yang telah diumumkan, telah 
terbukti bahawa kerajaan sangat memandang serius bagi meningkatkan ekonomi 
bumiputera di negara ini. Siapa kata kerajaan gagal membantu setiap inci daripada rakyat 
di negara kita yang tercinta ini.  

Tuan Yang di-Pertua, dalam waktu yang sama, fokus kerajaan terhadap industri 
minyak sawit tidak harus berkurangan. Selain syarikat-syarikat besar, industri ini juga 
melibatkan kepada pekebun kecil yang rata-ratanya merupakan Melayu dan Bumiputera. 
Pada tahun lalu sahaja, industri minyak sawit telah menyumbang lebih RM60 bilion kepada 
pendapatan eksport negara. Angka ini bukan sedikit, sejak sekian lama industri komoditi ini 
telah menyumbang kepada pendapatan hasil eksport di mana kesannya juga dinikmati oleh 
seluruh penduduk khususnya di luar bandar.  

Jumlah keseluruhan tanaman sawit di Malaysia adalah sebanyak melebihi RM5.6 
juta melebihi 5.6 juta hektar di mana daripada jumlah tersebut, sebanyak 2.9 juta hektar 
adalah di Sabah dan Sarawak. Keluasan sebegini menunjukkan kita tidak boleh 
memandang ringan dan cuai terhadap industri sawit. Cabaran daripada negara-negara 
pengeluar baru minyak sawit bukanlah halangan untuk menjadikan kita lemah dalam 
melakukan research and development ataupun R&amp;D terhadap produk sawit.  

Saya ingin mengucapkan tahniah kepada pihak kerajaan yang telah 
memperuntukkan geran sejumlah RM30 juta yang akan disalurkan kepada Lembaga 
Kelapa Sawit Malaysia (MPOB) bagi merancakkan program penanaman semula kelapa 
sawit oleh pekebun-pekebun kecil. Di samping itu, penambahan sejumlah RM286 juta ini 
lagi diperuntukkan untuk pengeluaran eksport sektor perladangan termasuk sawit selain 
daripada getah, koko dan lada.  

Satu pelan rasionalisasi makro jangka panjang diperlukan oleh pihak kerajaan dan 
agensi-agensi berkaitan khususnya Lembaga Kelapa Sawit Malaysia ataupun MPOB bagi 
mempergiatkan kembali promosi terhadap kebaikan dan khasiat produk sawit.  



Saya menyeru agar setiap kerenah birokrasi atau red tape yang membelenggu para pelabur dan pemain industri juga dikaji semula agar Malaysia lebih kompetitif dalam usaha menggamit pelabur asing untuk membuka perusahaan berteknologi tinggi di dalam negara. Kadar tukaran asing yang menyaksikan ringgit lemah berbanding Dolar Amerika wajar dilihat secara positif untuk dijadikan kelebihan menarik FDI dan membawa produk kita ke luar negara. Tuan Yang di-Pertua, pada tahun 1971, Dasar Ekonomi Baru telah berjaya mengeluarkan bumiputera dari kemiskinan iaitu sebanyak 60 peratus kepada 2.2 peratus sekarang. Pada tahun 2013 pula, Perdana Menteri telah melancarkan Agenda Pemerkasaan Ekonomi Bumiputera dan agenda tersebut berpaksikan kepada lima teras utama. Di antara teras yang menarik perhatian saya ialah memperhebatkan keusahawanan dan perniagaan bumiputera. Apa yang membanggakan saya ialah kerajaan bukan hanya merancang semata- mata perkara tersebut tetapi pihak kerajaan telah melaksanakan rancangan tersebut dengan cemerlang. Ini telah dizahirkan melalui Bajet 2017 yang dibentangkan pada tempoh hari terdapat banyak peruntukan yang diberikan bagi memperkasakan ekonomi bumiputera. Rujuklah balik buku tebal yang diberikan kepada kita semua. Kerajaan telah memperuntukkan sebanyak RM100 juta bagi meningkatkan peluang dan kapasiti perniagaan bumiputera melalui SME Bank. Selain itu, kerajaan juga telah menyediakan beberapa skim di dalam membantu usahawan bumiputera untuk terus berada di ekonomi yang kukuh. Antaranya adalah peruntukan kepada usahawan sebanyak RM100 juta di bawah kelolaan Amanah Ikhtiar Malaysia (AIM). Selain itu, kerajaan juga telah menyediakan RM300 juta bagi membantu usahawan kecil TEKUN termasuk skim baru TEMANITA. Bagi program keusahawanan MARA pula, kerajaan telah menyediakan RM120 juta bagi menjalankan program tersebut yang memfokuskan industri halal, usahawan belia dan latihan. Menarik untuk saya tekankan di sini, industri halal amat mempunyai permintaan yang tinggi bukan sahaja dalam negara tetapi juga di negara-negara luar bagi memenuhi pasaran di negara mereka. Bagi melaksanakan agenda ini, kerajaan juga telah menyediakan tabung eksport yang diterajui oleh TERAJU sebanyak RM100 juta bagi menggalakkan aktiviti eksport dan golongan bumiputera ini. Melalui peruntukan-peruntukan yang telah diumumkan, telah terbukti bahawa kerajaan sangat memandang serius bagi meningkatkan ekonomi bumiputera di negara ini. Siapa kata kerajaan gagal membantu setiap inci daripada rakyat di negara kita yang tercinta ini. Tuan Yang di-Pertua, dalam waktu yang sama, fokus kerajaan terhadap industri minyak sawit tidak harus berkurangan. Selain syarikat-syarikat besar, industri ini juga melibatkan kepada pekebun kecil yang rata-ratanya merupakan Melayu dan Bumiputera. Pada tahun lalu sahaja, industri minyak sawit telah menyumbang lebih RM60 bilion kepada pendapatan eksport negara. Angka ini bukan sedikit, sejak sekian lama industri komoditi ini telah menyumbang kepada pendapatan hasil eksport di mana kesannya juga dinikmati oleh seluruh penduduk khususnya di luar bandar. Jumlah keseluruhan tanaman sawit di Malaysia adalah sebanyak melebihi RM5.6 juta melebihi 5.6 juta hektar di mana daripada jumlah tersebut, sebanyak 2.9 juta hektar adalah di Sabah dan Sarawak. Keluasan sebegini menunjukkan kita tidak boleh memandang ringan dan cuai terhadap industri sawit. Cabaran daripada negara-negara pengeluar baru minyak sawit bukanlah halangan untuk menjadikan kita lemah dalam melakukan research and development ataupun R&D terhadap produk sawit. Saya ingin mengucapkan tahniah kepada pihak kerajaan yang telah memperuntukkan geran sejumlah RM30 juta yang akan disalurkan kepada Lembaga Kelapa Sawit Malaysia (MPOB) bagi merancakkan program penanaman semula kelapa sawit oleh pekebun-pekebun kecil. Di samping itu, penambahan sejumlah RM286 juta ini lagi diperuntukkan untuk pengeluaran eksport sektor perladangan termasuk sawit selain daripada getah, koko dan lada. Satu pelan rasionalisasi makro jangka panjang diperlukan oleh pihak kerajaan dan agensi-agensi berkaitan khususnya Lembaga Kelapa Sawit Malaysia ataupun MPOB bagi mempergiatkan kembali promosi terhadap kebaikan dan khasiat produk sawit.